Liaba Robin, liabi Rebi  Wia's dr Manuel usdruckt het - das isch eifach dr Hammer - dia Fotina sind so toll, eifach überwältigend. Danka viel Mol, dass iar si scho üs zur Verfügig stellend. Ruina und urtümlichi Märkt - für mi gits nit viel faszinierenders! Heinomol, jetzt hani tenkt, nur in dr Alta Welt hebis würklich verruckti Altertümer, aber dass ma  därigs in da Berga vo da Inka finda würd, hetti nit denkt. Dia hend jo geniali Handwerker und genials Wüssa kha zum dötta därigi Tempel z'baua. Wia hoch isch das gläga, d'Luft und d'Farba schienen stechend klar. Du Rebi hesch zwor scho wieder as Träger-Shirt a, aber das heisst bi dinem heissblüatiga Typ nit viel, wärmt d'Sunna trotz Höhe gnuag? Bisch du muatig gsi, döt uffa z'go und erscht ussa z'schto!! Dä Markt isch so lässig, dia traditionell Kleidig vo da Marktfraua (dick ipackt) isch das nu in da  Usflugsort so oder immer? Dia Ruina von Chinchero sind jo unverschämtig gross, wunderschön im rosa Obiglicht, d'Bevölkerig schint im Mittelalter gross gsi z'si, dass sie so grossi Plätz bebaut hend. Alpaca - machends drus Wulla oder Stoff - das isch bi üs doch ganz tür? Also, i han halt schu wieder müassa min Kommentar abgeh! Machends guat, gnüssends  Liaba Gruass, Gotti